39 Ka nako eo Merodake-baladane+ morwa Baladane kgosi ya Babelona+ a romela makwalo le mpho+ kwa go Hesekia, fa a sena go utlwa gore o ne a ntse a bobola mme o ne a nonofile gape.+ 2 Ka jalo Hesekia a simolola go ba ipelela+ mme a ba bontsha ntlo ya gagwe ya matlotlo,+ selefera le gouta le leokwane la balema+ le leokwane le le molemo le dibetsa tsa gagwe tsotlhe+ le sotlhe se se neng se fitlhelwa mo matlotlong a gagwe. Go ne go se na sepe se Hesekia a sa se ba bontshang mo ntlong ya gagwe+ le mo pusong yotlhe ya gagwe.+ 3 Morago ga moo moporofeti Isaia a tsena kwa go Kgosi Hesekia a mo raya a re:+ “Banna bano ba buile ba reng, mme ba tlile mo go wena ba tswa kae?” Ka jalo Hesekia a re: “Ba tlile kwa go nna ba tswa kwa lefatsheng le le kgakala, kwa Babelona.”+ 4 Mme a tswelela a re: “Ba boneng mo ntlong ya gago?”+ Foo Hesekia a re: “Ba bone sengwe le sengwe se se mo ntlong ya me. Ga go na sepe se ke sa se ba bontshang mo matlotlong a me.” 5 Jaanong Isaia a raya Hesekia+ a re: “Utlwa lefoko la ga Jehofa wa masomosomo, 6 ‘Bona! Metlha e etla, mme sengwe le sengwe se se mo ntlong ya gago le se borragomogologolwane ba se bolokileng go tla go fitlha mo letsatsing leno se tla isiwa Babelona.’+ ‘Ga go na sepe se se tla tlogelwang,’+ go buile Jehofa. 7 ‘Mme bangwe ba bomorwao ba ba tla tswang mo go wena, ba o tla nnang rraabone ba tla tsewa+ mme ba nne badiredi ba ntlo ya kgosi+ mo ntlong ya segosi ya kgosi ya Babelona.’”+ 8 Foo Hesekia a raya Isaia a re: “Lefoko la ga Jehofa le o le buileng le molemo.”+ Mme a tswelela a re: “Ka gonne kagiso le boammaaruri+ di tla tswelela mo metlheng ya me.”+